“Samarqand viloyatida Bulungʻur suv omborini qurish” loyihasini amalga oshirish chora-tadbirlari toʻgʻrisida
(resolution, 2021-09-18)

Zarafshon daryosi suv resurslaridan samarali foydalanish va Samarqand viloyati sugʻoriladigan yer maydonlarining suv bilan taʼminlashni yanada yaxshilash maqsadida Vazirlar Mahkamasi qaror qiladi: 1. Bosh loyiha tashkiloti “OʻzGIP” MChJ tomonidan 100 mln kub m. hajmdagi suv ombori qurilishi nazarda tutilgan “Samarqand viloyatida Bulungʻur suv omborini qurish” loyihasining texnik-iqtisodiy hisobi ishlab chiqilganligi maʼlumot uchun qabul qilinsin. 2. “Samarqand viloyatida Bulungʻur suv omborini qurish” loyihasining (keyingi oʻrinlarda loyiha deb ataladi) texnik-iqtisodiy hisobi ilovaga muvofiq asosiy texnik-iqtisodiy koʻrsatkichlari bilan tasdiqlansin. 3. Loyihani amalga oshirish boʻyicha: Oʻzbekiston Respublikasi Suv xoʻjaligi vazirligining “Samarqandsuvqurilishinvest” davlat muassasasi buyurtmachi etib; istisno tariqasida “Zarafshonmaxsussuvqurilish” davlat unitar korxonasi bosh pudratchi etib; qurilishni yakunlash muddati 2021-yil 1-iyul qilib belgilansin. 4. Oʻzbekiston Respublikasi Suv xoʻjaligi vazirligi bosh loyiha tashkiloti “OʻzGIP” MChJ bilan birgalikda 2019-yilning 1-dekabriga qadar mazkur qarorning 2-bandi bilan tasdiqlangan texnik-iqtisodiy hisobga muvofiq ishchi hujjatlar sifatli ishlab chiqilishini hamda vakolatli ekspertiza organlaridan belgilangan tartibda ekspertiza xulosalari olinishini taʼminlasin. 5. Oʻzbekiston Respublikasi Investitsiyalar va tashqi savdo vazirligi, Moliya vazirligi mazkur qarorga ilovaga muvofiq talab etiladigan kapital qoʻyilmalarni: joriy yilda Oʻzbekiston Respublikasining 2019-yilga moʻljallangan Investitsiya dasturi doirasida koʻzda tutilgan mablagʻlar hisobidan; 2020-2021-yillarda Oʻzbekiston Respublikasining Investitsiya dasturlari parametrlarini shakllantirish jarayonida ajratilishini nazarda tutsinlar. 6. Oʻzbekiston Respublikasi Qurilish vazirligi loyiha doirasida amalga oshiriladigan qurilish-montaj ishlarining sifati yuzasidan belgilangan tartibda nazorat oʻrnatsin. 7. Belgilab qoʻyilsinki, Oʻzbekiston Respublikasi suv xoʻjaligi vaziri Sh.R. Xamrayev hamda Samarqand viloyati hokimi E.O. Turdimov loyihani amalga oshirish uchun Davlat budjetidan ajratiladigan mablagʻlardan maqsadli va oqilona foydalanilishi hamda barcha zarur shart-sharoitlar yaratilishi, shuningdek, loyihaning oʻz vaqtida va sifatli amalga oshirilishi uchun shaxsan javob beradilar. 8. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — transport vaziri A.J. Ramatov, suv xoʻjaligi vaziri Sh.R.Xamrayev hamda Samarqand viloyati hokimi E.O. Turdimov zimmasiga yuklansin. T/r Koʻrsatkich nomi Oʻlchov birligi Hammasi shu jumladan budjet mablagʻlari 1. Loyihaning umumiy qiymati * ming AQSh dollari ekvivalentida ** 46 048,35 46 048,35 2. Kapital qoʻyilmalar summasi, hammasi ming AQSh dollari ekvivalentida 46 048,35 46 048,35 shu jumladan: mashinalar va asbob-uskunalar ming AQSh dollari ekvivalentida 1 489,32 1 489,32 qurilish — montaj ishlari ming AQSh dollari ekvivalentida 41 862,52 41 862,52 boshqa xarajatlar ming AQSh dollari ekvivalentida 2 696,51 2 696,51 3. Suv ombor hajmi 100 mln kub m. 4. Sugʻoriladigan maydon 35,8 ming ga 5. Yaratilayotgan ish oʻrni *** 51 kishi 6. Investitsiya davri 36 oy 7. Yaratilayotgan ishlab chiqarish fondlar qiymati 46 048,35 ming AQSh dollari ekvivalentida